wickkiey/tamil-wikipedia-chunked huggingface dataset:
# சுல்தான் பத்தேரி (மங்களூர்)

## வரலாறு

போலூர் என்பது பேரரசர் திப்பு சுல்தானின் காலத்தில் கட்டப்பட்ட கண்காணிப்பு கோபுரத்திற்குப் பெயர் பெற்றது. தற்பொழுது இந்த கோபுரம் சிதைந்துபோகும் கட்டமைப்பைக் கொண்டுள்ளது. கி.பி 1784இல் திப்புசுல்தான் இறப்பதற்கு 15 ஆண்டுகளுக்கு முன்பு இக்கண்காணிப்பு கோபுரம் கட்டப்பட்டது. இந்த இடம் முன்னர் சுல்தானின் பேட்டரி என்று அழைக்கப்பட்டது.  
சுல்தான் பேட்டரி கறுப்புக் கற்களால் கட்டப்பட்டது, போர்க் கப்பல்கள் ஆற்றில் நுழைவதைத் தடுக்கும் வகையில் கட்டப்பட்டது. இது ஆங்கில படையெடுப்பிற்கான முக்கிய பாதையாக இருந்தது. ஆனால் இப்பகுதி திப்பு சுல்தானால் ஆங்கிலத்திலிருந்து மீட்டெடுக்கப்பட்டது. ஆங்கிலேயர்கள் கடல் வழியாக மங்களூருக்குள் நுழைவதைத் தவிர்ப்பதற்காகப் பீரங்கிகளை நிறுவும் பகுதியாக இது பயன்படுத்தப்பட்டது.  
கோபுரத்தின் கீழ் நிலத்தடி சேமிப்பு பகுதி உள்ளது. இங்கு வெடிமருந்து சேமிக்கப் பயன்படுத்தப்பட்டது. வரலாற்றாசிரியர்களின் கூற்றுப்படி, இங்கு நிலத்தடி வழியே மைசூருக்குச் செல்லும் ரகசிய சுரங்கப் பாதை உள்ளது. துரதிர்ஷ்டவசமாக, இப்போது இது இந்தியச் சுற்றுலா அதிகாரிகளால் மூடப்பட்டுப் பூட்டப்பட்டுள்ளது.  
இது ஆட்சியாளரின் முக்கிய கப்பல்துறை மற்றும் ஆயுதக் களஞ்சியமாக இருந்தது. இது ஒரு கடற்படை நிலையமாகவும் எதிரிகளின் போர்க்கப்பல்களை இடைமறிக்கவும், கப்பல்துறைக்கு வருவதைத் தடுக்கவும் சுல்தான் பயன்படுத்தியதால் மிகவும் முக்கியத்துவம் வாய்ந்த இடமானது.
ஒருவர் கண்காணிப்பு கோபுரத்தின் மேலே படிக்கட்டுகளில் ஏறினால், அரபிக் கடலின் பரந்த காட்சியினையும் மனிதனால் உருவாக்கப்பட்ட அழகின் கலவையினையும் காணலாம். காட்டுகிறது. இதன் அருகில் ஒரு சில படகு குழாம் உள்ளது; மேலும் இது சுற்றுலாப் பயணிகளை தற்பொழுது ஈர்த்து வருகிறது.
# சுல்தான் பத்தேரி (மங்களூர்)

## நிலவியல்

போலூரின் கரையோரப் பகுதியும், பொக்கபட்னாவின் தெற்குபகுதியும் மங்களூர் கிராமங்கள் என்று அழைக்கப்படுவது மிகவும் பொருத்தமானது. மங்களூர் புறநகர்ப் பகுதிகளை விட, பாரம்பரிய வாழ்க்கை முறையைப் பொறுத்தவரை, இப்பகுதிகளில் வசிப்பவர்களில் பெரும்பாலோர் இப்போதும் மீன் மற்றும் வர்த்தகத்தைப் பாரம்பரிய நடவடிக்கைகளாகக் கொண்டுள்ளனர். சூரிய மறைவின் போது போக்கப்பட்னாவின் வீதிகள் பழைய கிராமத்தின் வினோதமான உணர்வைத் தருகின்றன.  
போலூர், சுல்தான் பேட்டரி, நகரத்தின் மற்ற பகுதிகளுடன் பேருந்து எண் 16 மூலம் இணைக்கப்பட்டுள்ளது. பயண நேரம் சுமார் 15-20 நிமிடமாகும்.  
இப்போது, இந்த நினைவுச்சின்னம் இந்திய அரசால் பாதுகாக்கப்படுகிறது. இதன் அனைத்து பொறுப்பும் இந்தியா பெங்களூர் வட்டத்தின் தொல்பொருள் ஆய்வுக் கழகத்தினைச் சார்ந்ததாகும்.
# ஸ்ரீ வெங்கடேசுவர பக்தி அலைவரிசை

**ஸ்ரீ வெங்கடேஸ்வர பக்தி அலைவரிசை** (**எஸ்.வி.பி.சி டிவி** )*(Sri Venkateswara Bhakthi Channel (SVBC TV)* என்பது திருமலை திருப்பதி தேவஸ்தானத்தின் முன்னோடி பக்தி சேனலாகும். இந்தியாவின் ஆந்திராவின் திருப்பதியிலிருந்து திருமலை திருப்பதி தேவஸ்தானங்களில் நிகழ்த்தப்படும் இந்து பக்தி நிகழ்ச்சிகள் மற்றும் பூஜைகளின் நேரடி ஒளிபரப்புகளை ஒளிபரப்ப அர்ப்பணிக்கப்பட்ட முதல் 24 மணி நேரச் செயற்கைக்கோள் தெலுங்கு பக்தி அலைவரிசை இதுவாகும்.  
இந்த தொலைக்காட்சி அலைவரிசையானது இந்திய ஜனாதிபதி பிரதிபா பாட்டீல் அவர்களால் 2008ஆம் ஆண்டு ஜூலை 7ஆம் நாளன்று தொடங்கப்பட்டது. இதன் முக்கிய உள்ளடக்கமாக இந்து பக்தி ஒளிபரப்பாகும். இது திருமலை திருப்பதியில் நடைபெறும் தினசரி சடங்குகளை ஒளிபரப்புகிறது. இது ஸ்ரீ வெங்கடேஸ்வர பிரம்மோத்ஸவம் என்று அழைக்கப்படும் ஆண்டு விழாவையும் ஒளிபரப்புகிறது. இந்த அலைவரிசையினை மற்ற தென்னிந்திய மொழிகளுக்கும் விரிவுபடுத்த டி.டி.டி முடிவு செய்து, தற்பொழுது கன்னடம், தமிழ் மொழிகளிலும் ஒளிபரப்பிவருகிறது.  
இந்த அலைவரிசை, இதன் பக்தி தொலைக்காட்சி ஒளிபரப்பிற்காக 2009ல் 11 நந்தி தொலைக்காட்சி விருதுகளை வென்றது. இது இந்தியாவில் உள்ள அனைத்து கேபிள், டிஷ் மற்றும் ஐபிடிவி இயங்குதளங்களில் இலவசமாக ஒளிபரப்பக்கூடிய அலைவரிசையாக உள்ளது. இது அலைவரிசை இணையத்தில் நேரடியாகவும் ஒளிபரப்பப்படுகிறது.  
**எஸ்.வி.பி.சி 2** எனும் இதன் அலைவரிசை தமிழ் மற்றும் கன்னட மொழிகளில் ஒளிபரப்பப்படுகிறது.
# நெபுலேசர்

**நபோபலசார்** (**Nabopolassar**) (பிறப்பு: கிமு 658 - இறப்பு: கிமு 605) பாபிலோனியாவின் மன்னர் ஆவார். இவ்ர் பாபிலோன் நகரத்தை தலைநகராகக் கொண்டு கிமு 626 முதல் 605 முடிய 20 ஆண்டுகள் ஆட்சி செய்தார். இவர் புது பாபிலோனியப் பேரரசை நிறுவியர் ஆவார். இவர் கிமு 616-இல் மெசொப்பொத்தேமியாவை தன் ஆட்சியின் கீழ் கொண்டு வந்தார்.
இவர் மீடியாப் பேரரசு மற்றும் பிற்கால எகிப்தியர்களுடன் கூட்டமைத்து, புது அசிரியப் பேரரசுடன் மோதினார். இவர் கிமு 615-இல் புது அசிரியப் பேரரசின் நிப்பூர் இராச்சியத்தை கைப்பற்றினார்.  
புது அசிரியப் பேரரசு வாரிசுச் சண்டை மற்றும் உள்நாட்டு கிளர்ச்சிகளால் நலிவுற்றதால், பாபிலோனியர்கள் மற்றும் மீடியர்களின் தாக்குதலை எதிர்கொள்ள முடியவில்லை. கிமு 612-இல் மன்னர் நபோபலசாரின் பாபிலோனியப் படைகளும், மீடியர்களின் படையும் இணைந்து, புது அசிரியப் பேரரசின் தலைநகரமான நினிவேவைக் கைப்பற்றினர்.  
பின்னர் புது அசிரியப் பேரரசர் இரண்டாம் அசூர்-உபாலித் தங்கியிருந்த மேல் மெசொப்பொத்தேமியாவின் (வடக்கு சிரியா) அரான் நகரத்தை கிமு 610-இல் நபோபலசாரின் படைகள் கைப்பற்றியது.  
கிமு 609-இல் பிற்கால எகிப்திய மன்னரான இரண்டாம் நெக்கோவின் படைகள், அசிரியப் படைகளுக்கு உதவியது.
கிமு 605-இல் நபோபலசார், மறைவிற்குப் பின்னர் பட்டத்து இளவரசன் இரண்டாம் நெபுகாத்நேசர் பாபிலோனி அரியணை ஏறினார்.  
நபோபலசார் மற்றும் அவரது மகன் இரண்டாம் நெபுகாத்நேசர் பாபிலோனில் உள்ள கட்டிடங்கள், கோயில்கள் மற்றும் சிகூரட்டுகளை சீரமைத்தனர். மேலும் பாபிலோனியர்களின் மர்துக் கடவுள் கோயில்களையும் சீரமைத்தனர்.  
1921-இல் நபோபலசாரின் ஆப்பெழுத்துகளுடன் உருளை முத்திரையை தற்கால ஈராக் தலைநகரான பாக்தாத் நகரத்தில் கண்டுபிடித்தனர்) இந்த உருளை முத்திரையில் தனது வெற்றிகளை குறித்தும், மர்துக் மற்றும் பிற கடவுள்கள் மீதான தனது பக்தியையும் வெளிப்படுத்தியுள்ளார்.
# நெபுலேசர்

## இதனையும் காண்க

- புது பாபிலோனியப் பேரரசு
- பாபிலோனியா
# அக்குமோலா பிராந்தியம்

**அக்மோலா பிராந்தியம்** (*Akmola Region*, , اقمولا) என்பது கசக்கஸ்தான் நாட்டின் மையத்தில் அமைந்துள்ள ஒரு பிராந்தியம் ஆகும். இதன் தலைநகரம் கோக்ஷெட்டாவ் நகரம் ஆகும். தேசிய தலைநகரான நூர்-சுல்தான் இப்பிராந்தியத்தால் சூழப்பட்டுள்ளது. என்றாலும் அரசியல் ரீதியாக அக்மோலா பிராந்தியத்திலிருந்து பிரிக்கப்பட்டுள்ளது. பிராந்தியத்தின் மக்கள் தொகை 715,000 ஆகும். இதில் கோக்ஷெட்டா நகரின் மக்கள் தொகை 157,000 ஆகும். பிராந்தியததின் பரப்பளவு 146,200 சதுர கிலோமீட்டர். இந்த பிராந்தியமும், கராகண்டா பிராந்தியம் மட்டுமே கசக்கஸ்தான் நாட்டின் பன்னாடடு எல்லைகளைத் தொடாதவை ஆகும். அக்மோலா பிராந்தியம் வடக்கில் வடக்கு கசக்கஸ்தான் பிராந்தியத்தையும், கிழக்கில் பாவ்லோடர் பிராந்தியத்தையும், தெற்கில் கராகண்டி பிராந்தியத்தையும், மேற்கில் கோஸ்தானே பிராந்தியத்தையும் எல்லைகளாகக் கொண்டுள்ளன. இப்பகுதியில் தங்கம் மற்றும் நிலக்கரி சுரங்கங்கள் சில உள்ளன.
# அக்குமோலா பிராந்தியம்

## சொற்பிறப்பியல்

கசாக் மொழியில் அக்மோலா என்றால் வெள்ளை புதைப்பு என்று பொருள்.
# அக்குமோலா பிராந்தியம்

## மக்கள் வகைப்பாடு

இனக்குழுக்கள் (2020):  
- கசக்குகள் : 51.83%
- உருசியர் : 32.55%
- உக்ரேனியர் : 4.23%
- ஜெர்மனியர் : 3.49%
- தாதர் : 1.77%
- மற்றவர்: 6.13%
# அக்குமோலா பிராந்தியம்

## நிர்வாக பிரிவுகள்

இப்பிராந்தியம் நிர்வாக ரீதியாக பதினேழு மாவட்டங்களாகவும், கோக்ஷெட்டாவ் மற்றும் ஸ்டெப்னோகோர்ஸ்க் என இரு மாநகரங்களவும் பிரிக்கப்பட்டுள்ளது.  
1. அக்கோல் மாவட்டம், இதன் தலை நகரம் அக்கோல் நமரமாகும்.
1. அர்ஷலி மாவட்டம், இதன் முதன்மை குடியிருப்பு அர்ஷலி
1. அஸ்ட்ரகான் மாவட்டம், செலோவின் அஸ்ட்ரகாங்கா
1. அட்பசார் மாவட்டம், அட்பாசர் நகரம்;
1. பிர்ஜன் சால் மாவட்டம், ஸ்டெப்னியாக் நகரம்;
1. புலாண்டி மாவட்டம், மக்கின்ஸ்க் நகரம்;
1. புராபே மாவட்டம், சுச்சின்ஸ்க் நகரம்;
1. எகிண்டிகோலின் மாவட்டம், எகிண்டிகோல் மாவட்டம்;
1. எரிமென்டோ மாவட்டம், எரிமென்டோ நகரம்;
1. எசில் மாவட்டம், எசில் நகரம்;
1. கோர்கால்ஜின், கோர்கால்ஜின் நகரம்;
1. சாண்டிக்டாவ் மாவட்டம், பால்காஷினோவின் செலோ;
1. ஷார்டாண்டி மாவட்டம், ஷோர்டாண்டியின் நகரம்
1. டெக்ஸினோகிராட் மாவட்டம், அக்மோலின்;
1. ஜெரெண்டி மாவட்டம், ஜெரெண்டியின் செலோ;
1. ஜாக்ஸி மாவட்டம், ஜாக்ஸியின் குடியேற்றம்;
1. ஜார்கைன் மாவட்டம், டெர்ஷாவின்ஸ்க் நகரம்.  
- அக்மோலா பிராந்தியத்தில் பின்வரும் பத்து வட்டாரங்கள் நகர அந்தஸ்தைக் கொண்டுள்ளன: அவை அக்கோல், அட்பசார், டெர்ஷாவின்ஸ்க், எரிமென்டோ, எசில், கோக்ஷெட்டாவ், மாகின்ஸ்க், சுச்சின்ஸ்க், ஸ்டெப்னோகோர்க் மற்றும் ஸ்டெப்னியாக் ஆகும்.
# அக்குமோலா பிராந்தியம்

## குறிப்பிடத்தக்க நபர்கள்

- டேவிட் ரிகர்ட், பளுதூக்குபவர், ஒலிம்பிக் வாகையர், 5 எக்ஸ் உலக வாகையர் (லைட்-ஹெவிவெயிட் மற்றும் ஹெவிவெயிட்), 68 உலக சாதனைகள்.
# சப்தகிரி (இதழ்)

**சப்தகிரி** *(Sapthagiri)* என்பது திருமலை திருப்பதி தேவஸ்தானம் சார்பில் வெளியிடப்படும் பக்தி இதழ் ஆகும். இது 1949இல் செய்திக் குறிப்பாகத் தொடங்கப்பட்டது. தற்பொழுது சப்தகிரி இதழானது சமசுகிருதம், தெலுங்கு, தமிழ், கன்னடம், இந்தி மற்றும் ஆங்கிலம் ஆகிய ஆறு மொழிகளில் மாதந்தோறும் வெளியிடப்படுகிறது.  
மத சிந்தனைகளைப் பரப்புவது, ஆன்மீக கொள்கைகளை வளர்ப்பது மற்றும் மக்களிடையே பக்தி மற்றும் நேர்மறையான சிந்தனையை வளர்ப்பது இந்த இதழின் நோக்கம். *சப்தகிரி* இந்து தத்துவம் மற்றும் கலாச்சாரம் குறித்த கட்டுரைகளை வெளியிடுகிறது. இதில் கேள்வி மற்றும் பதில் பகுதியினையும் கொண்டுள்ளது.  
இந்த இதழிற்கு இணையவழி சந்தா செலுத்தும் வசதியும் உள்ளது. இந்த இதழின் பழைய பிரதிகளை இணையத்தில் படிக்கலாம்.
# சப்தகிரி (இதழ்)

## பொருளடக்கம்

இந்த இதழ் மகாபாரதம் மற்றும் திருமலை கோயில் வரலாறு குறித்த தொடர்களை வெளியிடுகிறது. பக்தர்களின் சில தனிப்பட்ட அனுபவங்களும், புராணங்களிலிருந்து குழந்தைகள் வரையிலான நன்னெறிக் கதைகளையும் கொண்டுள்ளது. இதில் திருமலை திருப்பதி தேவஸ்தான திட்டங்கள் பற்றிய விவரங்களையும் கொண்டுள்ளது.
# நகரியம்

**நகரியம்** (*Township*) என்பது பல்வேறு நாடுகளில் உள்ள பல்வேறு வகையான குடியேற்றங்கள் அல்லது நிர்வாக உட்பிரிவுகளைக் குறிக்கிறது.  
ஆத்திரேலியா, கனடா, இசுகாட்லாந்து, அமெரிக்காவின் சில பகுதிகளில், இந்த சொல் நகர்ப்புறமாகக் கருதப்படாத மிகச் சிறிய அல்லது சிதறிய குடியிருப்புகளைக் குறிக்கிறது.
# நகரியம்

## இந்தியா

இந்தியாவில், நகரத்தின் நான்காவது மட்டத்தில் நகரியங்கள் உள்ளன. இந்தியாவில் நகரியங்கள் என்பவை ஒரு குறிப்பிட்ட அளவு நிலப்பகுதியே இருக்கும் புவியியிலைக் கொண்டதாகவும், அதற்குமேல் நிலப்பரப்பை பெருக்க இயலாத பகுதியில் உள்ள மக்கள் வாழுமிடத்தில் அவர்களுக்கு தேவையான அனைத்து வசதிகளையும் அந்த இடத்திலேயே திட்டமிட்டு அமைக்கபட்டதாகவும் இருப்பதே நகரியமாக கொள்ளப்படுகிறது.
# நகரியம்

## இந்தியா

### தமிழ்நாட்டு நகரியங்கள்

- நெய்வேலி
- மேட்டூர்
- அனுவிஜய் நகரியம்
# திருச்சானூர் பத்மாவதி கோயில்

**திருச்சானூர் பத்மாவதி கோயில்** (*Padmavathi Temple*) அல்லது **அலர்மேல் மங்கை கோயில்** என்பது மும்மூர்த்திகளில் ஒருவரான விஷ்ணுவின் அவதாரமான வெங்கடாசலபதியின் துணைவியான பத்மாவதி தேவி எனும் அலர்மேல் மங்கைக்கு அர்ப்பணிக்கப்பட்ட கோயில் ஆகும். இக்கோயிலின் மூலவர் **பத்மாவதி தாயார்** எனும் **அலர்மேல் மங்கை** ஆவார். இக்கோயில் ஆந்திரப் பிரதேச மாநிலத்தின் சித்தூர் மாவட்டத்தில் உள்ள திருப்பதிக்கு அருகே 4 கி.மீ. தொலைவில் உள்ள திருச்சானூரில் உள்ளது. இக்கோயில் நிர்வாகம் திருமலை திருப்பதி தேவஸ்தானத்தின் கீழ் உள்ளது. இக்கோயிலின் கட்டிடம், தமிழரஂ கட்டிடக்கலையில் கட்டப்பட்டது. இக்கோயிலில் சமஸ்கிருதம், தமிழ், தெலுங்கு, மற்றும் கன்னடக் கல்வெட்டுகள் உள்ளது. இக்கோயிலின் புண்ணிய தீர்த்த குளத்திற்கு பத்மாவதி தீர்த்தக் குளம் என்பர். இக்கோயிலின் முக்கிய திருவிழாக்கள் பத்மாவதி தீர்த்தப் பிரம்மோற்சவம் மற்றும் வரலட்சுமி விரதம் ஆகும்.
# கர்னிகோட்சவா

**கர்னிகோட்சவா** அல்லது தீர்க்கதரிசனம் என்பது கர்நாடகாவின் குருபா கவுடா சமூகம் பின்பற்றும் ஒரு பழங்கால பாரம்பரிய நிகழ்வாகும். இது ஒவ்வொரு ஆண்டும் கர்நாடகாவின் பெல்லாரி மாவட்டத்தில் உள்ள மைலாரா ஜாத்ரேயின் போது ஏற்பாடு செய்யப்படுகின்றது. இது பொதுவாக பிப்ரவரி மாதத்தில் நடத்தப்படுகிறது. நியமிக்கப்பட்ட " கோரவா ", பத்து அடி வில்லின் மேல் நின்று, வரும் ஆண்டில் என்ன எதிர்பார்க்க வேண்டும் என்று தீர்க்கதரிசனம் கூறி, அந்த உயரத்தில் இருந்து கீழே குதிக்கும் போது பக்தர்களால் பிடிக்கப்படுகிறார். மைலாரா லிங்கேஷ்வராவினைப் பின்பற்றி வாழ்கின்ற கோரவா சமூகத்தினர், கம்பளியாலான தலைக்கவசம் மற்றும் பாரம்பரிய மேலங்கி அணிந்து, பாரம்பரியமாக 11 நாட்கள் தீர்க்கதரிசனம் சொல்லும் இறுதி நாள் வரை உண்ணாவிரதம் மேற்கொள்கின்றனர்,
# முப்புளோரோசல்பேட்டு

**முப்புளோரோசல்பேட்டு** *(Triluorosulfate)* என்பது SO<sub>2</sub>F<sub>3</sub><sup>−</sup> என்ற மூலக்கூற்று வாய்ப்பாட்டால் விவரிக்கப்படும் ஒரு அயனியாகும். முப்புளோரோசல்பேட்டு என்ற இச்சொல் தெளிவற்ற முறையில் மூன்று புளோரோசல்பேட்டு அயனிகளைக் குறிப்பதாகவும் உள்ளது. சிலர் முப்புளோரோமெத்தில் சல்பேட்டு அயனியையும் இச்சொல் குறிப்பதாக எடுத்துக் கொள்கின்றனர்.
# முப்புளோரோசல்பேட்டு

## பண்புகள்

முப்புளோரோசல்பேட்டு அயனி C<sub>2</sub>v சீரொழுங்குடன் கூடிய சிதைந்த முக்கோண இருபட்டைக்கூம்பு வடிவத்தைக் கொண்டுள்ளது. நடுக்கோட்டில் இரண்டு ஆக்சிசன் அணுக்கள் 143.2 பைக்கோ மீட்டர் நீளமுடைய கந்தகத்துடன் பிணைந்துள்ளன. நடுக்கோட்டின் மீதுள்ள புளோரின் அணு 157.9 பைக்கோ மீட்டர் நீளம் கொண்டுள்ளது. பட்டைக்கூம்பின் உச்சியிலுள்ள மற்ற இரண்டு புளோரின் அணுக்கள் 168.5 பைக்கோமீட்டர் நீளம் கொண்டு ∠FSF புள்ளிகளுக்கிடையே 165.2 பாகை கோணத்தை உண்டாக்குகின்றன.
# முப்புளோரோசல்பேட்டு

## பட்டியல்

| டெட்ராமெத்திலமோனியம் டிரைபுளோரோசல்பேட்டு | [(CH<sub>3</sub>)<sub>4</sub>N][SO<sub>2</sub>F<sub>3</sub>] | நிறமற்றது |
| --- | --- | --- |
# மலேசியத் திரைப்படத்துறை

**மலேசியத் திரைப்படத்துறை** (Cinema of Malaysia) என்பது மலேசிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இங்கு தமிழ், மலாய், மாண்டரின், ஆங்கிலம் மற்றும் கண்டோனீயம் மொழிகளில் திரைப்படங்கள் தயாரிக்கப்படுகின்றது.  
மலேசியத் திரைப்படத்துறை ஆண்டுதோறும் சுமார் 60 திரைப்படங்களைத் தயாரிக்கிறது. ஆண்டு தோறும் தேசிய அளவில் 'மலேசியத் திரைப்பட விழா' என்ற விருது விழா கொண்டாடுகிறது. மலேசியாவில் சுமார் 150 திரையரங்குகள் உள்ளன, இது உள்ளூர் படங்கள் மட்டுமல்ல வெளிநாட்டு படங்களையும் திரையிடுகின்றது. வெளிநாட்டு திரைப்பட தயாரிப்பாளர்கள் மலேசியாவில் படம்பிடிக்க மற்றும் இணை தயாரிப்பு முயற்சிகளை மேற்கொள்ள வரவேற்கப்படுகிறார்கள். இதனால் உள்ளூர் கலைஞர்கள் மற்றும் தொழில்நுட்ப வல்லுநர்கள் வெளிப்பாடு மற்றும் அனுபவத்தைப் பெறுவதற்கான வாய்ப்பைப் பெறுகின்றனர். இதன் காரணமாக சர்வதேச அளவில் பிரபலமாக மலேசிய நடிகர்களான மைக்கேல் யோ மற்றும் ஹென்றி கோல்டிங் உள்ளனர்.
# மலேசியத் திரைப்படத்துறை

## வரலாறு

மலேசியத் திரைப்படத்துறையின் தோற்றம் 1933 ஆம் ஆண்டில் 'லீலா மஜ்னுனு' என்ற திரைப்படத்துடன் தொடங்கியது. இது இரண்டு பாரசீக காதலர்களின் கதையை அடிப்படையாகக் கொண்டது. பி.எஸ். ராஹான்ஸ் என்பவர் இயக்க, மற்றும் சிங்கப்பூரைச் சேர்ந்த பம்பாய் மோட்டிலால் கெமிக்கல் நிறுவனம் தயாரித்தது.  
இந்த திரைப்படத்தின் வெற்றியைக் கவனித்த ரன் ரன் மற்றும் ரன் மீ ஷா என்ற இரண்டு சகோதரர்கள் 1937 ஆம் ஆண்டில் சாங்காயில் இருந்து சில திரைப்பட தயாரிப்பு உபகரணங்களை இறக்குமதி செய்து, சிங்கப்பூரில் உள்ள ஆம்பாஸ் சாலையில் உள்ள அவர்களின் சிறிய திரைப்படவளாகத்தில் மலாய் மொழித் திரைப்படங்களைத் தயாரிக்க தொடங்கினர். இருப்பினும 1941 இல் ஜப்பானிய படையெடுப்பு காரணமாக அவர்களால் ஐந்து அல்லது ஆறு திரைப்படங்களை மட்டுமே தயாரிக்க முடிந்தது.
# மலேசியத் திரைப்படத்துறை

## மலேசியத் தமிழ்த் திரைப்படத்துறை

ஜகாட் என்ற திரைப்படம் மலேசியாவில் மிக வெற்றிகரமான படம் ஆகும். இந்த திரைப்படம் 2016 ஆம் ஆண்டில் சிறந்த மலேசிய திரைப்பட விருதை வென்றது.
# பிசு(மும்மெத்தில்சிலில்) சல்பைடு

| BoilingPtC = 163
| RefractIndex = 1.4586}}
|Section3=
|Section7=== தயாரிப்பு ==
மும்மெத்தில்சிலில் குளோரைடுடன் நீரற்ற சோடியம் சல்பைடைச் சேர்த்து சூடுபடுத்துவதால் பிசு(மும்மெத்தில்சிலில்) சல்பைடு உருவாகிறது
:2 (CH<sub>3</sub>)<sub>3</sub>SiCl + Na<sub>2</sub>S &rarr; ((CH<sub>3</sub>)<sub>3</sub>Si)<sub>2</sub>S + 2 NaCl
((CH<sub>3</sub>)<sub>3</sub>Si)<sub>2</sub>S சேர்மத்தை காற்றில் படாமல் பாதுகாப்பது அவசியமாகும். ஏனெனில் இது எளிதாக நீராற்பகுப்பு அடைந்துவிடும்.
:((CH<sub>3</sub>)<sub>3</sub>Si)<sub>2</sub>S + H<sub>2</sub>O &rarr; ((CH<sub>3</sub>)<sub>3</sub>Si)<sub>2</sub>O + H<sub>2</sub>S
# பிசு(மும்மெத்தில்சிலில்) சல்பைடு

## பயன்கள்

உலோக ஆக்சைடுகளையும் உலோக குளோரைடுகளையும் தொடர்புடைய சல்பைடுகளாக மாற்ற ஒரு வினையூக்கியாக பிசு(மும்மெத்தில்சிலில்) சல்பைடு பயன்படுத்தப்படுகிறது. இந்த மாற்றத்திற்காக ஆக்சிசன் மற்றும் ஆலைடுகளுக்காக சிலிக்கான்(IV) இன் தொடர்பைப் பயன்படுத்துகிறது. ஒரு சிறந்த எடுத்துக்காட்டு வினை கீழே கொடுக்கப்படுகிறது:
:((CH<sub>3</sub>)<sub>3</sub>Si)<sub>2</sub>S + MO &rarr; ((CH<sub>3</sub>)<sub>3</sub>Si)<sub>2</sub>O + MS
இதே தயாரிப்பு முறையில் ஆல்டிகைடுகளையும் கீட்டோன்களையும் அவற்றுடன் தொடர்புடைய தயோன்களாக மாற்றவும் பிசு(மும்மெத்தில்சிலில்) சல்பைடு பயன்படுத்தப்படுகிறது.
# பிசு(மும்மெத்தில்சிலில்) சல்பைடு

## பாதுகாப்பு

பிசு(மும்மெத்தில்சிலில்) சல்பைடு நீருடன் வினைபுரிகையில் வெப்பம் உமிழப்படுகிறது. நச்சுத்தன்மை கொண்ட ஐதரசன் சயனைடு வாயு வெளிப்படுகிறது.
# வைகுண்டம் காத்திருப்பு வளாகம்

அரை வட்டக் கட்டடமாக அடையாளம் காணப்படுகிறது]]
**வைகுண்டம் காத்திருப்பு வளாகம்** *(Vaikuntam Queue Complex)* திருமலை வெங்கடாசலபதி கோயில் தரிசனத்திற்கு வருகை தரும் பக்தர்களை நெறிப்படுத்தி மேலாண்மை செய்யத் திருமலை திருப்பதி தேவஸ்தானத்தினால் ஏற்படுத்தப்பட்ட வசதியாகும். இந்த வளாகமே அனைத்து தரிசனங்களுக்கும் செல்வதற்கான நுழைவு பகுதியாகச் செயல்படுகிறது, ஆனால் ஒரு சில விதிவிலக்குகளும் உள்ளன.
# வைகுண்டம் காத்திருப்பு வளாகம்

## வரலாறு

1970களின் நடுப்பகுதியில் திருப்பதி மற்றும் திருமலை கோயிலுக்கு வரும் பக்தர்களின் வருகை திடீரென அதிகரித்தது. திருமலையில் உள்ள மலைகளில் நூற்றுக்கணக்கான தங்குமிடங்களைத் திருமலை திருப்பதி தேவஸ்தானம் ஏற்படுத்தியது. ஆனால் கூட்டத்தினை முழுமையாக நிர்வாகத்தினால் கட்டுப்படுத்த முடியவில்லை. பக்தர்களை நடத்துவதற்கு உள்கட்டமைப்பு வசதி இல்லாததால், கோயிலுக்கு வெளியையும், உச்ச காலங்களில் 4 *மட* வீதிகளைச் சுற்றியும் தரிசனத்திற்காகப் பக்தர்களின் கூட்டம் வரிசை வரிசையாக காணப்பட்டன. ஸ்ரீ பி.வி.ஆர்.கே பிரசாத் (நிர்வாக அதிகாரி) மற்றும் பொ.நாகி ரெட்டி (தலைவர், அறங்காவலர் குழு) ஆகியோரின் தலைமையில் திருப்பதி திருமலை தேவஸ்தான நிர்வாகக் குழு இச்சிக்கலான பிரச்சனைக்கு தீர்வுக்கான திட்டமிட்டது. இதன்படி கூட்டத்தினை மேலாண்மை செய்யவும் 14,000 பேரை நிர்வகிக்கும் வகையில் காத்திருப்பு வளாகத்தினை நிறுவத் திட்டமிடப்பட்டது. இதற்கான பணிகள் 1980இல் தொடங்கி 1983இல் நிறைவடைந்தது. அப்போதைய முதல்வர் என்.டி.ராமராவ், 1983ஆம் ஆண்டில் இந்த வசதியைப் பக்தர்களுக்குத் தொடங்கிவைத்தார்.  
1985ஆம் ஆண்டில் கோயிலின் வடமேற்குப் பகுதியில் கூடுதல் அறைகள் மூலம் வரிசை வளாகத்தில் சேர்க்கப்பட்டன. ஆனால் அவை அகற்றப்பட்டு 2000ஆம் ஆண்டில் இரண்டாவது வரிசை வளாகத்தில் இணைக்கப்பட்டது. இது முதல் வரிசை வளாகத்திலிருந்து சாலையின் கீழ் குதியில் அமைந்துள்ளது அமைந்துள்ளது.  
தற்போது, காத்திருப்பு வளாகம் -1ல் (பழையது) அர்ஜிதா சேவா, சிறப்புத் தரிசனம் (கட்டண தரிசனம்), *செல்லர்* சீட்டு வைத்திருப்பவர்கள் அனைவருக்கும் வழங்குகிறது. *சர்வாதர்ஷனை* (இலவச நுழைவு) தேர்வு செய்யும் பக்தர்கள் வரிசை வளாகம் -2 (புதியது) மூலம் அனுப்பப்படுகிறார்கள்.
# வைகுண்டம் காத்திருப்பு வளாகம்

## காத்திருப்பு வளாகம்

வைண்டம் காத்திருப்பு வளாகம் அரை வட்டக் கட்டட அமைப்பினை உடையது, இதனைத் திருமலை திருப்பதி தேவஸ்தானம் பராமரிக்கின்றது. இதன் ஒரு பகுதியில் தோட்டம் உள்ளது. இந்த வளாகம் கோயிலின் தென்மேற்கு மூலையில் அமைந்துள்ளது; இது கோயிலினை *தெற்கு மாட் தெருவிலிருந்து* பிரிக்கின்றது. இந்த கட்டிடம் மொத்தம் 3 நிலைகளைக் கொண்டுள்ளது; ஒவ்வொரு நிலையிலும் 19 அறைகள் உள்ளன. ஒவ்வொரு அறையிலும் 2 கதவுகள் உள்ளன - ஒன்று பக்தர்களை அறைக்குள் அனுமதிக்க மற்றொன்று பக்தர்களைக் கோயிலுக்குச் செல்லும் நடைபாதையில் நுழைய. தாழ்வாரங்கள் கோயிலின் தென்கிழக்கு முனையுடன் மேல்நிலை பாலம் மூலம் இணைகின்றன. பக்தர்கள் இறுதியாக முதன்மை *கோபுரம்* வழியாகக் கோவிலுக்குள் நுழைகிறார்கள். பல்வேறு நடவடிக்கைகளுக்காகக் கோவிலுக்குள் நுழையும் பக்தர்களை ஒரே நேரத்தில் அனுமதிக்கப்படுவதை உறுதி செய்வதற்காக, கோபுரம் வழித்தடத்தில் 2 வரிசைகளாகச் செல்லும் போது அவர்களை ஒழுங்குபடுத்த உதவியாளர்கள் உள்ளனர்.
# வைகுண்டம் காத்திருப்பு வளாகம்

## அம்சங்கள்

### அடிப்படை வசதிகள்

இந்த வளாகத்தில் காத்திருப்போருக்கு இலவச உணவு, பால், சுகாதார தேவைகளும் வழங்கப்படுகின்றன. ஒவ்வொரு காத்திருப்பு அறையிலும் எல்.ஈ.டி தொலைக்காட்சி திரையின் மூலம் ஸ்ரீ வெங்கடேஸ்வர பக்தி அலைவரிசை (எஸ்.வி.பி.சி) காட்சிகள் திரையிடப்படுகின்றன. இது தி.தி.தேவஸ்தானத்திற்கு சொந்தமான பக்தி அலைவரிசை.
# வைகுண்டம் காத்திருப்பு வளாகம்

## அம்சங்கள்

### பாதுகாப்பு

வைகுண்டம் காத்திருப்பு வளாகத்தின் நுழைவாயிலில் காவல்துறை, பாதுகாப்புப் படையினர் மற்றும் கோயில் அதிகாரிகள் சோதனை மேற்கொள்கின்றனர். அர்ஜிதா சேவா சீட்டு வைத்திருப்பவர்களை, வளாகத்திற்குள் அனுமதிப்பதற்கு முன்பு அவர்களின் தரிசன நுழைவுச்சீட்டுகள் முறையாகச் சரிபார்க்கப்படுகின்றன. பக்தர்கள் தரிசனம் அல்லது சேவா, அறையின் இருப்பிடத்தை அடையாள பல்வேறு வழிகாட்டு தகவல்கள் அறிவிப்புப் பலகைகளாக ஆங்காங்கே நிறுவப்பட்டுள்ளன. அறைக்கு வெளியே, தரிசன சீட்டு கைரேகைகளுடன் சரிபார்க்கப்படுகிறது. இந்நேரத்தில் வழங்கப்பட்ட தரவுகளிலிருந்து பயோமெட்ரிக் முறையில் முக பொருத்தங்கள் சரிசெய்யப்படுகிறது. கோயிலுக்குள் நுழைவதற்குச் சற்று முன்பு, பக்தர்களிடம் உள்ள கைப்பைகளைச் சோதனை செய்ய உடமைகளைச் சோதனை செய்யும் வருடி உள்ளது. கைப்பேசிகளை எடுத்துச்செல்வதைப் பக்தர்கள் தவிர்க்கவேண்டும். கைப்பேசி மற்றும் புகைப்படக் கருவிகளுடன் வரும் பக்தர்கள் அவற்றைப் பாதுகாப்பு அறையில் வைத்துவிட்டு தரிசனத்திற்கு செல்லவேண்டும் எனவே, *தரிசனத்தை* இது தாமதப்படுத்தும் சூழ்நிலையினை ஏற்படுத்தும். வைகுண்டம் காத்திருப்பு வளாகம் முழுவதும் கண்காணிப்பு வீடியோபடக் கருவிகள் பொருத்தப்பட்டுள்ளன.
# பைரோசு தஸ்தூர்

**பைரோசு தஸ்தூர்** (**Firoz Dastur**) (30 செப்டம்பர் 1919 - 9 மே 2008) மேலும் பெரோசு தஸ்தூர் என்றும் அழைக்கப்படும் இவர் ஓர் இந்தியத் திரைப்பட நடிகரும், இந்திய பாரம்பரிய இசையில் கிரானா கரானாவில் (பாடும் பாணி) குரலிசைக் கலைஞருமாவார்.
# பைரோசு தஸ்தூர்

## தொழில்

1930களில் இந்தியத் திரையுலகில் பணியாற்றிய தஸ்தூர், 'வாடியா மூவிடோன்' தயாரித்த சில படங்களிலும் பிற தயாரிப்புகளிலும் நடித்தார். 1933 ஆம் ஆண்டில், ஜே. பி. ஹெச். வாடியாவின் கீழ் வாடியா மூவிடோன் அதன் முதல் பேசும் திரைப்படத்தை வெளியிட்டபோது, *லால்-இ-யமான்* என்ற படத்தில் குழந்தை நடிகராக பாடல்களை பாடினார். ஆனாலும் இந்திய பாரம்பரிய இசையே இவரது முதல் விருப்பமாக இருந்தது.  
இவர் சவாய் கந்தர்வனின் சீடராக இருந்தார். கந்தர்வனின் மற்ற சீடர்களான பீம்சென் ஜோஷி மற்றும் கங்குபாய் ஹங்கல், ஆகியோருடன் 80களின் பிற்பகுதியில் சவாய் கந்தர்வ இசை விழாவில் பல ஆண்டுகளாக ஒரு வழக்கமான கலைஞராக இருந்தார்.  
தஸ்தூரின் இசை அப்துல் கரீம் கானின் பாணிக்கு மிக நெருக்கமாக இருந்தது. இவர் பல மாணவர்களுக்கு இசை கற்றுக் கொடுத்தார்.
# பைரோசு தஸ்தூர்

## இறப்பு

தஸ்தூர் 2008 மே மாதம் மும்பையில் தனது 89 வயதில் சிலகாலம் நோய்வாய்பட்டு இறந்தார்.
# பைரோசு தஸ்தூர்

## நூலியல்

-
# அதிராவ் பிராந்தியம்

**அதிராவ் பிராந்தியம்** (*Atyrau Region*, , , ; Russian ) முன்னர் **Gur'yev** (எனப்படும் சோவியத் குர்யெவ்ஸ்காயா ஒப்லாஸ்ட் மாகாணம்), என்பது கஜகஸ்தானின் பிராந்தியங்களில் ஒன்றாகும். இது நாட்டின் மேற்கில் காஸ்பியன் கடலின் வடகிழக்கில் அமைந்துள்ளது. இதன் தலைநகரம் அதிராவ் நகரமாகும். இந்த நகரில் 142.500 மக்கள் வசிககின்றனர். இப்பிராந்தியததின் மக்கள் தொகை 480,000 ஆகும். மக்கள் தொகையில் 80% க்கும் அதிகமானவர்கள் கசக்குகள் ஆவர்.
# அதிராவ் பிராந்தியம்

## வரலாறு

அதிராவ் பிராந்தியத்தின் துரான் தாழ்நிலப் பகுதிகள் பழங்காலத்தின் மல்கர் "ஹன்" வம்சங்களின் தாயகமாக இருந்தது.
# அதிராவ் பிராந்தியம்

## நிலவியல்

118,600 சதுர கிலோமீட்டர் பரப்பளவைக் கொண்ட இந்த பிராந்தியமானது கஜகஸ்தானில் இரண்டாவது மிகச்சிறிய பிராந்தியம் ( துருக்கிஸ்தான் பகுதி மிகச் சிறியது) ஆகும். இது மேற்கில் உருசியா ( அஸ்திரகான் ஒப்லாஸ்ட் ), கிழக்கில் சக கசாக் பகுதிகளான அக்டோபே, தெற்கே மங்கிஸ்டாவ் மற்றும் வடக்கே மேற்கு கஜகஸ்தான் பகுதி ஆகியவற்றின் எல்லையாக உள்ளன. உரால் ஆறு என்பது ஆசியாவிற்கும் ஐரோப்பாவிற்கும் இடையிலான எல்லையாகும். மேலும் உருசியாவிலிருந்து காஸ்பியன் கடலுக்கு இப்பகுதி வழியாக பாய்கிறது. அதாவது மேற்கு அதிராவ் பிராந்தியம் ஐரோப்பாவில் உள்ளது.  
இப்பகுதியின் பெரும்பகுதி எண்ணெய் வளமான காஸ்பியன் தாழ்நிலத்தில் அமைந்துள்ளது. டெங்கிஸ் எண்ணை வயல் மற்றும் காஷகன் எண்ணை வயல் போன்ற பகுதிகளில் பல எண்ணெய் கிணறுகள் தோண்டப்பட்டுள்ளன. இதன் ஒரு எண்ணெய் குழாய் இணைப்பு உருசியாவின் குழாய் அமைப்பில் இணைய அட்ராவ் முதல் உருசியாவின் சமாரா வரை செல்கிறது. டெங்கிஸ் எண்ணை வயலில் இருந்து உருசிய கருங்கடல் துறைமுகமான நோவோரோசிஸ்க் வரை ஒரு தனி எண்ணெய் குழாய் செல்கிறது.
# அதிராவ் பிராந்தியம்

## மக்கள் வகைப்பாடு

2020 ஆம் ஆண்டு நிலவரப்படி, அதிராவ் பிராந்தியத்தின் மக்கள் தொகை 645,280 ஆகும்.  
இனக்குழுக்கள் (2020):  
- கசாக் : 92.72%
- உருசியர் : 5.14%
- மற்றவர்: 2,14%
# அதிராவ் பிராந்தியம்

## நிர்வாக பிரிவுகள்

இப்பிராந்தியம் ஏழு மாவட்டங்களாகவும், அதிராவ் மாநகரமப் பகுதியாகவும் பிரிக்கப்பட்டுள்ளது. மாவட்டங்கள்:
# சக்கினாலு

**சக்கினாலு** (Sakinalu) என்பது இந்தியாவின் தெலங்கானாவின் வடக்கு பிராந்தியத்தில் தயாரிக்கப்படும் ஒரு சிறப்பு வகை சிற்றுண்டியாகும். இது எண்ணெயில் பொரித்த அரிசி மாவுடன் கலந்து வட்டமாகச் செய்யப்படுகிறது. இது மகர சங்கராந்தி பண்டிகையின் போது தயாரிக்கப்படுகிறது. மணமகளின் பெற்றோர்களால் மணமகனின் பெற்றோருக்கு இது வழங்கப்படுகிறது.
# சக்கினாலு

## தேவையான பொருட்கள்

சிறிய அளவிலான மசாலா, எள், ஓம விதைகள், மற்றும் உப்பு சேர்த்து பதப்படுத்தப்பட்ட அரிசி மாவுடன் சக்கினாலு தயாரிக்கப்படுகிறது.
# சக்கினாலு

## சொற்பிறப்பியல்

"சக்கினாலு" என்ற சொல் "சக்கினாமு" என்பதிலிருந்து தோன்றியதாக நம்பப்படுகிறது. இது "சக்ரம்" என்பதை அடிப்படையாகக் கொண்டது. அதாவது சக்கரம் அல்லது வட்டம் . அதன் வட்ட வடிவமே இதற்குக் காரணம். மகர சங்கராந்தியின் போது உழவின் புதிய நெல் அறுவடை செய்யப்படும் போது உழவர் சமூகம் இந்த பாரம்பரிய திருவிழா உணவைத் தயாரிக்கிறது.
# சக்கினாலு

## தரம்

இது தெலங்கானா பாரம்பரிய விழா உணவுகளில் ஒன்றாக அங்கீகரிக்கப்பட்டுள்ளது.
# கோம்பிடி வடை

**கோம்பிடி வடை** (Kombdi vade) என்பது இந்திய மாநிலமான மகாராட்டிராவில் கொங்கண் பகுதிக்கு சொந்தமான ஒரு உணவாகும். இது ஒரு பாரம்பரிய கோழி கறி (எலும்புகள் கொண்ட கோழி துண்டுகள் உட்பட), வடை (அரிசி மாவு எப்போதாவது கோதுமை, கேழ்வரகு மாவினால் செய்யப்படுவதுண்டு), வெங்காயம், எலுமிச்சை சாறு மற்றும் *சோல்காதி* ( தேங்காய் பாலில் இருந்து தயாரிக்கப்படும் குழம்பு) ஆகியவற்றைக் கொண்டுள்ளது. கொங்கணியின் ராய்கட், இரத்தினகிரி மற்றும் சிந்துதுர்க் மாவட்டங்களில் "கட்டாரி" "கௌரி நோன்பு", "தேவ் தீபாவளி" மற்றும் "சிம்கா" போன்ற நாட்களில் இந்த உணவு முக்கியமாக தயாரிக்கப்படுகிறது. பொதுவாக இந்த உணவு ஆண்டு முழுவதும் குறிப்பாக மும்பை உட்பட மகாராட்டிராவின் கடலோரப் பகுதியில் கிடைக்கிறது.
# நா வள்ளி

**நா வள்ளி (**நவம்பர் 10, 1950) என்னும் **வள்ளி சொக்கலிங்கம்** நகரத்தாரியல் ஆய்வாளர் ஆவார்  
தமிழ்ப் பல்கலைக்கழகத்தின் குறுகிய கால ஆய்வுத் திட்டத்தின் கீழ் **'சிற்பக்கலையின் சிறப்பும் சிற்பக்கலைக்கு முகவையின் பங்கும்**<nowiki/>' என்ற ஆய்வைச் செய்துள்ளார்.  
**'நகரத்தாரின் அறப்பணிகள்**<nowiki/>' என்ற தலைப்பில் ஆய்வு செய்து மதுரை காமராசர் பல்கலைக்கழகத்தில் முனைவர் பட்டம் பெற்றுள்ளார்.  
3. காளையார்கோவில் புராணம் உரைச் சுருக்கம் (2015)  
4. கோவிலூர்ப் புராணம் விளக்க உரை (2014), கோவிலூர் மடாலயம்.
# சோலா பட்டுரா

**சோலா பட்டுரா** (*Chole Bhature*: ) என்பது வட இந்தியாவில் தோன்றிய ஒரு உணவு வகையாகும். இருப்பினும், இந்தியாவில், தில்லியில் இது மிகவும் பிரபலமாக இருக்கிறது. இது கொண்டைக் கடலையுடன் தயாரிக்கப்பட்ட மசாலா (சன்னா மசாலா) மற்றும் மைதாவைக் கொண்டு தயாரிக்கப்பட்ட பூரி ஆகியவற்றின் கலவையாகும். இது கிழக்கு உத்தரப் பிரதேசத்தில் தோன்றிய உணவு. பாக்கித்தானில் காலை உணவாக இந்த உணவு மிகவும் பிரபலமானது. சோலா பட்டுரா மற்றும் அல்வா பூரி ஆகியவற்றின் முக்கிய வேறுபாடு என்னவென்றால், அல்வா பூரி அல்வாவுடன் கூடுதலாக வழங்கப்படுகிறது.  
சில நேரங்களில் லஸ்ஸியுடன் காலை உணவாக உண்ணப்படுகிறது. இது தெரு உணவு அல்லது முழுமையான உணவாகவும் இருக்கலாம். மேலும் வெங்காயம், ஊறுகாய் தயாரிக்கப் பயன்படும் கேரட், பச்சை சட்னி அல்லது ஊறுகாய் ஆகியவற்றுடன் பரிமாறப்படும்.
# சோலா பட்டுரா

## அல்வா பூரி

அல்வா பூரி என்பது இந்திய துணைக் கண்டத்தின் வேர்களைக் கொண்ட ஒரு பாக்கித்தானின் உணவாகும். இந்தியாவில் சோலா பட்டுரா என்று அழைக்கப்படும் இந்த உணவில் அல்வாவுடன் கொண்டைக்கடலை மசாலா அல்லது பூரி/பாஜியுடன் உண்ணப்படுகிறது. குறிப்பாக இது பாக்கித்தான், இந்தியா மற்றும் வங்காளதேசம் போன்ற பகுதிகளின் உணவுகளில் பிரபலமாக இருக்கிறது.  
இந்த உணவு இந்திய துணைக் கண்டத்தின் வடக்குப் பகுதிகளில், முக்கியமாக உத்தரபிரதேசத்தில் தோன்றியது. நேபாளத்தின் அடிவாரப் பகுதியான தெராய் பிராந்தியத்திலும், குறிப்பாக மதேசி சமூகத்திலும் இந்த உணவு பிரபலமாக உள்ளது. இது உத்தரப்பிரதேசம், அரியானா, பஞ்சாப், ஜம்மு, இமாச்சலப் பிரதேசம், உத்தராகண்டம், பீகார் மற்றும் மத்தியப் பிரதேசம் போன்ற இந்திய மாநிலங்களில் இந்துக்கள் மற்றும் சீக்கியர்களால் பிரசாதமாக வழங்கப்படுகிறது. அல்வா பூரி எல்லா நேரங்களிலும் சாப்பிடப்படுகிறது. ஆனால் இது பொதுவாக காலை உணவாகாவோ அல்லது தாமதமான காலை உணவாகவோ இருக்கிறது. பாக்கித்தானில் நிகாரி மற்றும் அல்வா பூரி ஆகியவைகளை காலை உணவில் சேர்ப்பது லாகூர் மற்றும் கராச்சியில் உள்ள மக்களிடையே பிரபலமானது.
# சிந்துதுர்க் கோட்டை

**சிந்துதுர்க் கோட்டை** (Sindhudurg Fort) என்பது மேற்கு இந்தியாவில் மகாராட்டிரக் கடற்கரையிலிருந்து சற்று தொலைவில் அரேபிய கடலில் ஒரு தீவை ஆக்கிரமித்துள்ள வரலாற்று கோட்டையாகும் . இந்த கோட்டையை பேரரசர் சத்ரபதி சிவாஜி கட்டினார். மும்பைக்கு தெற்கே 450 கிலோமீட்டர் (280 மைல்) தொலைவில் மகாராட்டிராவின் கொங்கண் பகுதியில் உள்ள சிந்துதுர்க் மாவட்டத்தில் உள்ள மால்வான் நகரின் கரையில் இந்த கோட்டை அமைந்துள்ளது. இது ஒரு பாதுகாக்கப்பட்ட நினைவுச்சின்னமாகும்.
# சிந்துதுர்க் கோட்டை

## வரலாறு

இந்தக் கோட்டை 17 ஆம் நூற்றாண்டின் மராட்டிய பேரரசின் ஆட்சியாளரான சத்ரபதி சிவாஜியால் கட்டப்பட்டது. இதன் முக்கிய நோக்கம் வெளிநாட்டினரின் (ஆங்கிலம், டச்சு, பிரஞ்சு மற்றும் போர்த்துகீசிய வணிகர்கள்) அதிகரித்து வரும் செல்வாக்கை எதிர்ப்பதும், ஜஞ்சிராவின் சித்திகளின் எழுச்சியைக் கட்டுப்படுத்துவதும் ஆகும். இதன் கட்டுமானத்தை 1664 இல் இரோஜி இந்தூல்கர் என்பவர் மேற்பார்வையிட்டார். குர்தே தீவு என்று அழைக்கப்படும் ஒரு சிறிய தீவில் இந்த கோட்டை கட்டப்பட்டது.
# சிந்துதுர்க் கோட்டை

## கட்டமைப்பு விவரங்கள்

சத்திரபதி சிவாஜி இந்த கோட்டையை கட்ட 200 வதேரா மக்களை அழைத்து வந்தார். 4,000 பவுண்டுகளுக்கு மேற்பட்ட ஈயம் பயன்படுத்தப்பட்டது. மேலும், அடித்தள கற்கள் உறுதியாக போடப்பட்டன. 1664 நவம்பர் 25 அன்று கட்டுமானப் பணிகள் தொடங்கப்பட்டன. மூன்று ஆண்டுகளில் (1664-1667) கட்டப்பட்ட கடல் கோட்டை 48 ஏக்கர் பரப்பளவில், இரண்டு மைல் (3 கி.மீ) நீளமுள்ள கோபுரமும், 30 அடி (9.1 மீ) உயரமும் 12 அடி (3.7 மீ) தடிமன் சுவர்களும் கொண்டது. பிரம்மாண்டமான சுவர்கள் எதிரிகள் நெருங்காமல் இருப்பதற்கும் அரேபிய கடலின் அலைகளைத் தடுப்பதற்கும் வடிவமைக்கப்பட்டுள்ளன. பிரதான நுழைவாயில் யாரும் வெளியில் இருந்து உட்புக முடியாத வகையில் மறைக்கப்பட்டுள்ளது.  
கோட்டையை கைவிட்டதிலிருந்து பல நிரந்தர குடியிருப்பாளர்கள் தங்கள் வாழ்வாதாரத்தை இழந்துள்ளனர். பெரும்பாலானவர்கள் போதுமான வேலைவாய்ப்புகள் இல்லாததால் வெளியேறுகிறார்கள். ஆனால் அவர்களது குடும்பம் கோட்டையில் உள்ளது. அதிக அலைகள் காரணமாக மழைக்காலங்களில் சுற்றுலா பயணிகளுக்காக கோட்டை மூடப்பட்டுள்ளது.
# பிராங்கோ மூலக்கல்

**பிராங்கோ மூலக்கல்** *(Franco Mulakkal)* இவர் 2013-ஆம் ஆண்டு முதல் ஜலந்தர் கத்தோலிக்க திருச்சபையின் ஆயர் ஆக பணியாற்றியவர். இந்தியக் கத்தோலிக்க வரலாற்றில் முதன்முதலில் ஒரு கன்னியாஸ்திரியை கற்பழிப்பு செய்த குற்ற வழக்கில் கைது செய்யப்பட்ட முதல் கிறித்துவ ஆயர் ஆவார்.
# பிராங்கோ மூலக்கல்

## வரலாறு

இவர் 21 ஏப்ரல் 1990-இல் கேரளாவின் திருச்சூர் மாவட்டம், மட்டோம் எனுமிடத்தில் உள்ள சைரோ-மலபார் கத்தோலிக்க திருச்சபையில் பாதிரியாராகச் சேர்ந்தார்.  
பின்னர் இவர் 17 சனவரி 2000-இல் தில்லியின் துணை ஆயராக நியமிக்கப்பட்டார். 21 பிப்ரவரி 2009-இல் பிஷப் (ஆயர்) நிலைக்கு உயர்த்தப்பட்டார். 11 சூன் 2013-இல் ஜலந்தர் திருச்சபையின் ஆயராக நியமிக்கப்பட்டார்.
# பிராங்கோ மூலக்கல்

## கற்பழிப்பு வழக்கு, கைது, நீதிமன்ற விசாரனை

சூன் 2018-இல் கேரளா மாநில கன்னியாஸ்திரீ ஒருவர், பிஷப் பிராங்கோ மூலக்கல், 2014 - 2016 இடைப்பட்ட ஆண்டுகளில் கோட்டயம் கன்னியாஸ்திரீ மடத்திற்கு வருகை தந்த போது, தன்னை 13 முறை கற்பழித்தாக காவல் நிலையத்தில் புகார் மனு அளித்தார்.  
மேலும் மூன்று கன்னியாஸ்திரிகள், பிராங்கோ மூலக்கல் தங்களிடமும் தவறாக நடந்து கொண்டதாக புகார் கூறினார்கள். இப்புகாரை கன்னியாஸ்திரிகளின் தலைமை கன்னியாஸ்திரியான மதர் சுப்பீரியர் மறுத்ததுடன், பிஷப் பிராங்கோ மூலக்கல் குற்றமற்ற அப்பாவி எனக்கூறி கன்னியாஸ்தீரிகளின் புகாரை மறுத்தார். இதன் பின்னர் 20 செப்டம்பர் 2018 அன்று பிராங்கோ மூலக்கல் தான் பிஷப் பதவியிலிருந்து விடுமுறையில் செல்வதாக போப்பாண்டருக்கு விண்ணப்பித்தார். இதனை போப்பும் ஏற்றுக் கொண்டார்.  
செப்டம் 2018-இல் கன்னியாஸ்திரியை கற்பழித்த வழக்கில் பிசப் பிராங்கோ மூலக்கல்லின் தொடர்புக்கு முதல்நிலை ஆதாரம் இருப்பதாக கருதிய கேரளா மாநில காவல் துறையினர் பிஷப் பிராங்கோ மூலக்கலை கொச்சியில் கைது செய்தனர்.  
நீதிமன்றத்தில் ஒப்புவிக்கப்பட்ட பிஷப் பிராங்கோ மூலக்கல்லை, 20 அக்டோபர் 2018 வரை 14 நாட்கள் நீதிமன்றக் காவலில் சிறையில் அடைக்க நீதிபதி உத்தரவிட்டார்.  
தனக்கு முன் ஜாமீன் வழங்கக் கோரி கேரளா உயர் நீதிமன்றத்தில் பிசப் பிராங்கோ மூலக்கல் முறையிட்டார். ஏப்ரல் 2019-இல் பிஷப் பிராங்கோ மூலக்கல் மீது, கன்னியாஸ்திரியை 9 முறை கற்பழித்தாக குற்றம் சாட்டப்பட்டார். ஒரு கர்தினால், மூன்று பிஷப்புகள், 11 பாதிரியார்கள், 25 கன்னியாஸ்திரிகள் உள்ளிட்ட 80 சாட்சிகளின் குழுவினர் கேரளாவில் கிறித்துவ அருட்சகோதரிகளை காக்க, பிஷப் பிராங்கோ மூலகல்லுக்கு எதிராக அறிக்க விட்டனர். எனவே பிராங்கோ மூலக்கல் மீதான கற்பழிப்பு வழக்கு செப்டம்பர் 2020 முதல் நீதிமன்றத்தில் தொடர்ந்து நடைபெறுகிறது.
# பிராங்கோ மூலக்கல்

## நீதிமன்றத் தீர்ப்பும், மீண்டும் இறைப்பணிக்கு திரும்புதலும்

14 சனவரி 2022 அன்று கேரளா நீதிமன்றம், கன்னியாஸ்திரிகள் பாலியல் துன்புறுத்தல் வழக்கில், பிராங்கோ குற்றமற்றவர் என தீர்ப்பளித்து விடுதலை செய்தது. எனவே 12 சூன் 2022 அன்று பிராங்கோ மூலக்கல் மீண்டும் இறைப்பணிக்கு திரும்பினார்.
# பிராங்கோ மூலக்கல்

## இதனையும் காண்க

- கன்னியாஸ்திரி அபயா கொலை வழக்கு
- கத்தோலிக்கத் தேவாலயப் பாலியல் துன்புறுத்தல் வழக்குகள்
# இரண்டாம் மாதவராவ்

**சிறீமந்த் பேஷ்வா இரண்டாம் மாதவராவ் பட்** (Shrimant Peshwa Madhav Rao Bhat II) (18 ஏப்ரல் 1774 - 27 அக்டோபர் 1795) சவாய் மாதவ்ராவ் பேஷ்வா அல்லது இரண்டாம் மாதவராவ் நாராயண் என்றும் அறியப்பட்ட இவர் இந்தியாவில் மராட்டிய பேரரசின் 12வது பேஷ்வா ஆவார். மராத்தியப் பேரரசின் பிரதம அமைச்சரானஇரகுநாதராவ் உத்தரவின் பேரில் 1773 இல் கொலை செய்யப்பட்ட பேஷ்வா நாராயணராவின் மரணத்திற்குப் பிந்தைய மகனாவர். இவர், சட்டப்பூர்வ வாரிசாக கருதப்பட்டார். மேலும் 1782 இல் சல்பாய் ஒப்பந்தத்தால் பேஷ்வாவாக நிறுவப்பட்டார்.
# இரண்டாம் மாதவராவ்

## ஆரம்ப கால வாழ்க்கை

இவர்,பேஷ்வா நாராயணராவின் மரணத்திற்குப் பிறகு அவரது மனைவி கங்காபாய்க்கு பிறந்த மகனாவார். ரகுநாதராவ் ஆதரவாளர்களால் நாராயணராவ் கொலை செய்யப்பட்ட பின்னர் இவர் பேஷ்வா ஆனார். ஆனால் விரைவில் மராட்டிய பேரரசின் பிரபுக்கள் மற்றும் மாவீரர்களால் பதவி நீக்கம் செய்யப்பட்டார். அதற்கு பதிலாக அவர்கள் கங்காபாயின் புதிதாகப் பிறந்த இவரை, நானா பட்நாவிசு தலைமையில் ஆட்சியாளராக நிறுவினர். இவர் 40 நாட்கள் குழந்தையாக இருந்தபோதே பேஷ்வாவாக நியமிக்கப்பட்டார். இவர் ஆட்சியில் இருந்த காலம் நானா பட்நாவிசின் அரசியல் சூழ்ச்சிகளால் ஆதிக்கம் செலுத்தப்பட்டது.
# இரண்டாம் மாதவராவ்

## ஆட்சி

### முதல் ஆங்கிலேய-மராத்தியப் போர்

முதல் ஆங்கிலேய-மராத்தியப் போரில் 1782 இல் பிரித்தானியர்களின் இழப்புக்குப் பிறகு, மாதவராவை ஆங்கிலேயர்கள் பேஷ்வாவாக அங்கீகரித்தனர். இருப்பினும், பேஷ்வாவின் அனைத்து அதிகாரங்களும் நானா பட்நாவிசு, மகாதாஜி சிந்தியா போன்ற அமைச்சர்களின் கைகளில் இருந்தன.
# இரண்டாம் மாதவராவ்

## ஆட்சி

### ஆங்கிலேய-மைசூர் போர்களில் ஈடுபாடு

மைசூர் 1761 முதல் மராட்டிய கூட்டமைப்பைத் தாக்கி வந்தது. மைசூரின் ஐதர் அலி மற்றும் திப்பு சுல்தான் முன்வைத்த அச்சுறுத்தலை எதிர்கொள்ள பேஷ்வா ஆங்கிலேயர்களை ஆதரித்தார். மூன்றாம் ஆங்கிலேய-மைசூர் போரின் போது, பிரித்தானிய கிழக்கிந்திய நிறுவனம் மைசூருக்கு எதிராக மட்டுமல்லாமல், இந்தியாவிலும் மராட்டியப் பேரரசு பெற்ற பலம் மற்றும் ஆதாயங்களால் பீதியடைந்தது.
# இரண்டாம் மாதவராவ்

## ஆட்சி

### தில்லியில் குழப்பம், முகலாய தர்பார்

1788 ஆம் ஆண்டில், குலாம் காதிர் தில்லியைத் தாக்கினார், மகாதாஜி சிந்தியா மராட்டியர்களின் இராணுவத்தை தில்லிக்கு அழைத்துச் சென்று முகலாய பேரரசரையும் அவரது குடும்பத்தினரையும் காப்பாற்றினார்.
# இரண்டாம் மாதவராவ்

## ஆட்சி

### ராஜ்புத்தின் அடிபணிதல்

1790 இல், மராட்டியர்கள் பதான் போரில் ராஜ்புத் மாநிலங்களை வென்றனர். மகாதாஜி சிந்தியா இறந்த பிறகு 1794 இல், மராட்டிய சக்தி நானா பட்நாவிசின் கைகளில் குவிந்தது.
# இரண்டாம் மாதவராவ்

## ஆட்சி

### மிருகக்காட்சிசாலை

மாதவராவ் சிங்கங்கள் மற்றும் மூக்குக் கொம்பன் போன்ற கவர்ச்சியான விலங்குகளின் தனிப்பட்ட சேகரிப்பைக் கொண்டிருந்தார். இவர் வேட்டையாடிய பகுதியான புனேவில் உள்ள பேஷ்வே பூங்கா பின்னர் உயிரியல் பூங்காவாக மாறியது. பயிற்சி பெற்ற நடன மான் கூட்டத்தை இவர் மிகவும் விரும்பினார்.
# இரண்டாம் மாதவராவ்

## இறப்பு

மாதவராவ் தனது 21 வயதில் புனேவில் உள்ள சனிவார்வாடாவின் உயரமான சுவர்களில் இருந்து குதித்து தற்கொலை செய்து கொண்டார். தற்கொலைக்கான காரணம், நானா பட்நாவிசின் அதிகாரத் தன்மையை இவரால் தாங்க முடியவில்லை. இவரது தற்கொலைக்கு சற்று முன்னர், காவல் அதிகாரி காசிராம் கொத்தவாலை தூக்கிலிட உத்தரவிட்டதில், இவர் முதல் முறையாக நானாவின் விருப்பங்களை மீற முடிந்தது
# இரண்டாம் மாதவராவ்

## அடுத்த பேஷ்வா

பேஷ்வா சவாய் இரண்டாம் மாதவ்ராவ் 1795 இல் வாரிசு இல்லாமல் இறந்தார். எனவே, இவருக்குப் பின்னர் இரகுநாதராவின் மகன் இரண்டாம் பாஜி ராவ் பதவிக்கு வந்தார்.
# குனோங் காடிங் தேசிய பூங்கா

**குனோங் காடிங் தேசிய பூங்கா** (மலாய்: *Taman Negara Gunung Gading*; ஆங்கிலம்: *Gunung Gading National Park*) என்பது மலேசியாவின் சரவாக், கூச்சிங் பிரிவில் உள்ள ஒரு தேசிய பூங்காவாகும். கூச்சிங் நகரில் இருந்து சுமார் இரண்டு மணிநேரப் பயணத்தில் இந்தப் பூங்கா அமைந்துள்ளது,  
ராஃப்லீசியா பூவை பூப்பதைக் காண இது ஒரு பிரபலமான இடமாகும். ராபிளீசியா மலர்களைப் பாதுகாப்பதற்கு ஒரு பாதுகாப்பு மண்டலமாக 1984-ஆம் ஆன்டு அறிவிக்கப்பட்டது.  
எனினும் 10 ஆண்டுகளுக்குப் பிறகு, 1994-ஆம் ஆண்டில் பார்வையாளர்களுக்காகத் திறக்கப்பட்டது. இந்தப் பூங்காவில் 965 மீட்டர் உயரத்தில் ஏராளமான மலையேறும் பாதைகள் உள்ளன.
# எகிப்தில் இந்தியர்கள்

**எகிப்தில் இந்தியர்கள்** (Indians in Egypt) ஒரு சிறிய சமுதாயமாகும். இந்திய நாட்டவர்கள் மற்றும் எகிப்தியர்கள், அத்துடன் இந்திய வம்சாவளியைச் சேர்ந்த எகிப்திய குடிமக்கள் ஆவர். பெரும்பாலான இந்திய குடியிருப்பாளர்கள் முதல் நிலை வேலைகளைக் கொண்டுள்ளனர். பெரும்பான்மையானவர்கள் எண்ணெய் மற்றும் எரிவாயு, வங்கி மற்றும் தகவல் தொழில்நுட்பத் துறையில் பன்னாட்டு நிறுவனங்களில் பணிபுரியும் தொழில் வல்லுநர்களாக உள்ளனர். இவர்கள் முக்கியமாக உயர்ந்த பதவிகளில் உள்ளவர்களாகவும், பொதுவாக அவர்கள் குறைந்தபட்சம் முப்பதுகளில் இருப்பவர்களாகவும் தங்கள் குடும்பங்களுடன் வசிப்பவர்களாகவும் இருக்கிறார்கள். எகிப்தில் உள்ள பொதுத்துறை நிறுவனங்கள் அல்லது முழுக்க முழுக்க தனியார் துணை நிறுவனங்கள் அல்லது அலுவலகங்களில் சுமார் 300 இந்திய நிறுவனங்கள் தற்போது உள்ளன. விப்ரோ, மஹிந்திரா & மஹிந்திரா, ஜிண்டால்ஸ் மற்றும் டாடாஸ் ஆகியவை எகிப்தில் முதலீடுகளைக் கொண்ட சிறந்த இந்திய நிறுவனங்களில் சில ஆகும்.  
2011 எகிப்திய புரட்சியின் போது, பல இந்தியர்கள், பெரும்பாலும் பெண்கள் மற்றும் குழந்தைகள், நாட்டில் பரவி வரும் நெருக்கடியால் இந்தியா திரும்பினர். நெருக்கடியின் போது சில இந்திய சுற்றுலா பயணிகள் ஷர்ம்-எல்-ஷேக்கில் சிக்கிக்கொண்டனர். அமைதியின்மை தொடங்கியதிலிருந்து எந்தவொரு இந்தியனும் காயமடைந்ததாக அல்லது தாக்கப்பட்டதாக எந்தத் தகவலும் இல்லை. அமைதியின்மை இருந்தபோதிலும், பல இந்திய நிறுவனங்கள் இயல்பான நடவடிக்கைகளைத் தொடர்கின்றன.
# ஆப்கானித்தானின் தேசிய சின்னம்

**ஆப்கானித்தானின் தேசிய சின்னம்** 20 ஆம் நூற்றாண்டின் தொடக்கத்தில் இருந்து ஆப்கானிஸ்தானின் கொடியில் ஏதோ ஒரு வடிவத்தில் தோன்றியுள்ளது.  
சின்னத்தின் சமீபத்திய அவதாரத்தில் அரபியில் ஷாஹாதாவின் கல்வெட்டு உள்ளது. அதன் கீழே ஒரு மிஹ்ராப் மற்றும் மின்பார் அல்லது பிரசங்கத்துடன் கூடிய மசூதியின் உருவம் உள்ளது. ஆப்கானித்தானைக் குறிக்கக் கூடிய மசூதியில் இணைக்கப்பட்டுள்ள இரண்டு கொடிகள், மசூதிக்கு அடியில் தேசத்தின் பெயரைக் குறிப்பிடும் ஒரு கல்வெட்டு உள்ளது. மசூதியைச் சுற்றி கோதுமைக் கதிர்கள் உள்ளன. அதன் அடியில், சூரிய ஹிஜ்ரி ஆண்டு 1298 (கிரிகோரியன் நாட்காட்டியில் 1919), ஆப்கானிஸ்தான் பிரித்தானிய செல்வாக்கிலிருந்து சுதந்திரம் பெற்ற ஆண்டு இடம் பெற்றுள்ளது.
# யாம்பில் பிராந்தியம்

**ஜம்பில் பிராந்தியம்** (*Jambyl Region*, , جامبىل) என்பது கஜகஸ்தானின் ஒரு பிராந்தியம் ஆகும். இதன் தலைநகரம் தாராஸ் நகரமாகும். இப்பிராந்தியத்தின் மக்கள் தொகை 1,000,000 ஆகும். தலை நகரின் மக்கள் தொகை 335,100 என்று உள்ளது. இப்பிராந்தியம் கிர்கிஸ்தானின் எல்லையில் உள்ளது. மேலும் இது உஸ்பெகிஸ்தானுக்கு மிக அருகில் உள்ளது. இந்த மாகாணத்தின் அண்டை மாகாணங்களாக கரம்பண்டா பிராந்தியம் (வடக்கே), துர்கிஸ்தான் பிராந்தியம் (மேற்கில்), அல்மாட்டி பிராந்தியம் (கிழக்கில்) ஆகிய மூன்று மாகாணங்கள் உள்ளன. மாகாணத்தின் மொத்த பரப்பளவு ஆகும். இந்த மாகாணம் இதன் வடகிழக்கில் பால்காஷ் ஏரியின் எல்லையாக உள்ளது.
# யாம்பில் பிராந்தியம்

## மக்கள் வகைப்பாடு

2020 ஆம் ஆண்டு நிலவரப்படி, ஜம்பில் பிராந்திய மக்கள் தொகையானது 1,130,099 என்று இருந்தது.  
இனக்குழுக்கள் (2020):  
- கசக்குகள் : 72.81%
- உருசியர் : 9.60%
- டங்கன் : 5.29%
- துருக்கியர் : 3.07%
- உஸ்பெக்கியர் : 2.54%
- மற்றவர்: 6.69%
# யாம்பில் பிராந்தியம்

## நிர்வாக பிரிவுகள்

இந்த மாகாணம் நிர்வாக ரீதியாக பத்து மாவட்டங்களாகவும், தாராஸ் நகரப் பகுதியாகவும் பிரிக்கப்பட்டுள்ளது.  
1. பேசாக் மாவட்டம்
1. ஜம்பில் மாவட்டம்
1. கோர்டே மாவட்டம்
1. மெர்கி மாவட்டம்
1. மொயின்கும் மாவட்டம்
1. சரிசு மாவட்டம்
1. ஷு மாவட்டம்
1. தலாஸ் மாவட்டம்
1. துரார் ரிஸ்குலோவ் மாவட்டம்
1. ஜுவாலி மாவட்டம்  
ஜனதாஸ், கரட்டாவு, ஷு, மற்றும் தாராஸ் ஒரு நகரத்தின் நிர்வாக அந்தஸ்தைக் கொண்டுள்ளன.
# யாம்பில் பிராந்தியம்

## பொருளாதாரம்

மாகாணத்தின் முக்கியமான தொழில்களில் பாறை பாஸ்பேட் சுரங்கம் ( கரடாவைச் சுற்றி) உள்ளது. கஜகஸ்தானின் நன்செய் வேளாண்மையின் முக்கியமான பகுதிகளில் ஒன்றாக சு நதி பள்ளத்தாக்கு உள்ளது.
# வடக்கு கசக்கிசுத்தான் பிராந்தியம்

**வடக்கு கஜகஸ்தான் பிராந்தியம்** (*North Kazakhstan Region*, ) என்பது கஜகஸ்தானின் ஒரு பிராந்தியம் ஆகும். இதன் தலைநகரம் பெட்ரோபாவ்ல் ஆகும், இந்த நகரத்தின் மக்கள் தொகை 193,300 என்றும், மாகாணத்தின் மக்கள் தொகை 558 700 என்றும் உள்ளது. இப்பிராந்தியம் வடக்கே உருசியாவை ( ஓம்ஸ்க் ஒப்லாஸ்ட், குர்கன் ஒப்லாஸ்ட் மற்றும் தியுமென் ஒப்லாஸ்ட் ) எல்லையாக கொண்டுள்ளது. பிற திசைசகளில் கஜகஸ்தானின் மூன்று பிராந்தியங்களை எல்லையாகக் கொண்டுள்ளது: இதன் தெற்கே அக்மோலா பிராந்தியமும், கிழக்கில் பாவ்லோடர் பிராந்தியமும், மேற்கில் கொஸ்தானே பிராந்தியத்தையும் எல்லைகளாக கொண்டுள்ளது. இப்பிராந்தியபத்தின் பரப்பளவு ஆகும், இது கஜகஸ்தானின் பிராந்தியங்களில் நான்காவது சிறிய பிராந்தியம் ஆகும். இர்டிஷ் ஆற்றின் துணை ஆறான இஷிம் (எசில்) ஆறு கராகண்டி பிராந்தியத்திலிருந்து உருசியாவுக்கு வடக்கு கஜகஸ்தான் பிராந்தியம் வழியாக பாய்கிறது.
# வடக்கு கசக்கிசுத்தான் பிராந்தியம்

## மக்கள் வகைப்பாடு

| 1999 | 725 980 |
| --- | --- |
| 2003 | 682 148 |
| 2004 | 674 497 |
| 2005 | 665 936 |
| 2006 | 663 126 |
| 2007 | 660 950 |
| 2008 | 653 921 |
| 2009 | 597 530 |
| 2010 | 592 746 |
| 2011 | 589 308 |
| 2012 | 583 598 |
| 2013 | 579 636 |
| 2014 | 575 766 |
| 2015 | 571 759 |
| 2017 | 558 700 |
தேசிய கட்டமைப்பானது கிராமப்புறம் மற்றும் நகர்ப்புறங்களுக்கு இடையில் கணிசமாக வேறுபடுகிறது. நகர்ப்புறமான பெட்ரோபாவ்லோவ்ஸ்கின் மக்கள் தொகையில் உருசியர்கள் 60.40% ஆகவும், உலிஹானோவ்ஸ்கியில், கசாக் மக்கள் தொகையானது 86.04% ஆகவும் உள்ளது. கஜகஸ்தானில் இப்பகுதியில் தான் போலந்து மக்கள் பெருமளவு வாழ்கின்றனர்.  
இனக்குழுக்கள் (2020):  
- உருசியர்கள் : 49.35%
- கசக்குகள் : 35.29%
- உக்ரேனியர் : 4.06%
- ஜெர்மானியர் : 3.55%
- தாதர் : 2.17%
- மற்றவர்: 5.58%  
மேலும், வடக்கு கஜகஸ்தான் பகுதி கஜகஸ்தானில் ஒரு தனித்துவமான பகுதியாக உள்ளது. இப்பிராந்தியத்தின் மக்கள்தொகையில் இயற்கையான சரிவு ஏற்பட்டு வந்தது. என்றாலும், 2008 முதல், இயற்கையான மக்கள் தொகை வளர்ச்சி இருந்ததுவருகிறது.
# வடக்கு கசக்கிசுத்தான் பிராந்தியம்

## நிர்வாக பிரிவுகள்

இப்பகுதி நிர்வாக ரீதியாக பதின்மூன்று மாவட்டங்களாகவும் பெட்ரோபாவ்ல் நகரமாகவும் பிரிக்கப்பட்டுள்ளது.  
1. அக்காயின் மாவட்டம்
1. அக்ஷர் மாவட்டம்
1. அயர்டாவ் மாவட்டம்
1. எஸில் மாவட்டம்
1. காபிட் முசிரெபோவ் மாவட்டம்
1. கைசில்ஜார் மாவட்டம்
1. மக்ஷான் ஜுமாபேவ் மாவட்டம்
1. மம்லியுட் மாவட்டம்
1. ஷால் அகின் மாவட்டம்
1. தைன்ஷா மாவட்டம்
1. திமிரியாசேவ் மாவட்டம்
1. உலிகனோவ் மாவட்டம்
1. ஜாம்பில் மாவட்டம்  
வடக்கு கஜகஸ்தான் பிராந்தியத்தில் பின்வரும் ஐந்து வட்டாரங்கள் நகர அந்தஸ்தைக் கொண்டுள்ளன. அவை பெட்ரோபாவ்ல், புலாயெவோ, மம்லியுட்கா, செர்ஜியேவ்கா, தைன்ஷா என்பனவாகும்.
# வடக்கு கசக்கிசுத்தான் பிராந்தியம்

## விளையாட்டு

இப்பிராந்தியத்தின் பாண்டி அணி 2016 இல் நடந்த தேசிய வாகையர்சாம்பியன்ஷிப்பில் பங்கேற்றது.
# நகார் கானா

ஃபதேபூர் சிக்ரி அருகே நகார் கானா.]]
பரா இமாம்பராவில் *நெளபத் கானா* .]]
மிர்சா தக்கானி நபுத் கானின் உருவப்படம்]]
**நகார் கானா** ( , ) அல்லது நெளபத் **கானா** (இந்தி: नौबत Ur, உருது: ) என்பது விழாக்களின் போது வரைதலுக்கான வீடு அல்லது பல்லியக் கூடம் என்பதற்கான ஒரு சொல் ஆகும். இந்தப் பெயருக்கு *டிரம்* (நகார் / நெளபாத்) - *வீடு* (கானா) என்று பொருள். அவை முகலாய கட்டிடக்கலைக்கு ஒரு தனித்துவமான அடையாளமாகும். மேலும் இந்தியா, பாக்கிஸ்தான் மற்றும் அருகிலுள்ள நாடுகளில் அவற்றின் செல்வாக்கின் கீழ் கட்டப்பட்டுள்ளன.
<sup data-ve-ignore="true">&#x5B; *<span title="This claim needs references to reliable sources. (October 2017)">மேற்கோள் தேவை</span>* &#x5D;</sup>
பிஸ்மில்லாஹ் கானின் குடும்ப தலைமுறைகளின் செனாய் இசை அரண்மனைகள் முதல் கிராமப்புறம் வரை கேட்க ஏதுவாக இருந்தது.
<sup data-ve-ignore="true">&#x5B; *<span title="This claim needs references to reliable sources. (March 2014)">மேற்கோள் தேவை</span>* &#x5D;</sup>
# நகார் கானா

## முக்கிய இடங்கள்

### செங்கோட்டை

நகார் கானா]]
டெல்லியின் செங்கோட்டையில் உள்ள நெளபத் கானா என்ற முனையானது பத்து தூண்கள் பாதையின் கிழக்குப் பக்கத்தின் நுழைவாயிலுக்கு அருகில் உள்ளது. இது வேறுபட்ட முனைக்கு அடுத்ததாக அரச பல்லக்குகள் மற்றும் பிற சாதனங்கள் வைக்கப்பட்டன. இது 18 வகையான இசைக் கருவிகளைக் கொண்டிருந்தது, அவை அரச பரிவாரங்களின் ஒரு பகுதியாக அமைந்தன.  
இது பொ.ச. 1636 இல் முகலாயர்களால் கட்டப்பட்டது. அவர்களின் ஆதரவின் முடிவில், ஜார்ஜ் ஃபிஷர் என்ற பிரித்தானியர் 1858 ஆம் ஆண்டில் புதிய *ஜில்லா பள்ளிக்கு* (மாவட்ட பள்ளி) அதை மீட்டெடுக்கும் வரை நெளபத் கானா பழுதடைந்த நிலையில் விழுந்து கிடந்தது. கிட்டத்தட்ட ஒரு நூற்றாண்டு காலம் அந்த மாநிலத்தில் இருந்தார். பிரித்தானியாவின் இந்தியப் பேரரசு முடிந்த பிறகு, அந்த இடம் பாழடைந்தது. அமெரிக்க அறக்கட்டளை அதன் மோசமான நிலை காரணமாக அதைப் பரிசாக எடுக்க மறுத்துவிட்டது. அரசாங்கம் இதை சில காலம் காவல் தலைமையகமாகப் பயன்படுத்தியது, ஆனால் தற்போது அது ஒரு நடுநிலைப் பள்ளியாக செயல்படுகிறது.  
சமீபத்தில், அதன் ஒரு பக்கம் இந்திய தொல்பொருள் ஆய்வுத் துறையால் வெள்ளை நிறத்தில் (அசல் சிவப்பு நிறத்தில் இருந்து) வண்ணம் பூசப்பட்டது. இதன் காரணமாக சிவப்பு நிறமே அதன் அசல் நிறம் என்று கருதப்படுகிறது.
# நகார் கானா

## முக்கிய இடங்கள்

### தாஜ் மஹால்

தாஜ்மஹால் வளாகத்தில் நகார் கானா உள்ளது.
# பாவ்லோடர் பிராந்தியம்

**பாவ்லோடர் பிராந்தியம்** (*Pavlodar Region*, ; Russian ) என்பது கஜகஸ்தானின் ஒரு பிராந்தியம் ஆகும். இப்பிராந்தியத்தின் மக்கள் தொகை 742,475 (2009 மக்கள் கணக்கெடுப்பு) ஆகும். இது முன்பு 806,983 (1999 மக்கள் கணக்கெடுப்பு) என்று இருந்தது. சமீபத்திய அதிகாரப்பூர்வ மதிப்பீடு (2018 தொடக்கத்தில்) 754,739 ஆகும். இதன் தலைநகரம் பாவ்லோடர் நகரம் ஆகும். இந்த நகரானது 2018 ஆம் ஆண்டின் தொடக்கத்தில் 360,014 மக்கள் தொகையைக் கொண்டிருந்தது.  
பாவ்லோடர் பிராந்தியததின் வடக்கே உருசியாவை ( அல்தாய் கிராய், ஓம்ஸ்க் ஒப்லாஸ்ட் மற்றும் நோவோசிபிர்ஸ்க் ஒப்லாஸ்ட் ) எல்லையாகக் கொண்டுள்ளது. மேலும் பின்வரும் கசாக் பிராந்தியங்களையும் எல்லையாகக் கொண்டுள்ளது: அக்மோலா (மேற்கில்), கிழக்கு கஜகஸ்தான் (தென்கிழக்கில்), வடக்கு கஜகஸ்தான் (வடமேற்கில்) ), கரகந்தா (தெற்கே). நிகிதா குருசேவால் வேளாண் உற்பத்தியைப் பெருக்க அறிமுகப்படுத்தப்பட்ட கன்னி நில சாகுபடி திட்டத்தினால் பலர், குறிப்பாக உக்ரைனியர் பாவ்லோடருக்கு குடிபெயர்ந்தனர்.  
இர்டிஷ் ஆறு சீனாவின் அல்த்தாய் மலைகளில் இருந்து உருசியாவுக்கு இப்பகுதி வழியாக பாய்கிறது; இர்டிஷ்-கரகாண்டா கால்வாய் இப்பகுதியின் மேற்கு பகுதியைக் கடந்து, ஆற்றின் நீரின் ஒரு பகுதியை எகிபாஸ்டுஸ் மற்றும் கராகண்டாவுக்கு எடுத்துச் செல்கிறது.  
எகிபாஸ்டுசில் இருந்து 100 கி.மீ தொலைவுக்குள் பயனவுல் தேசிய பூங்கா அமைந்துள்ளது.
# பாவ்லோடர் பிராந்தியம்

## நிர்வாக பிரிவுகள்

இப்பகுதி நிர்வாக *ரீதியாக* பத்து மாவட்டங்களாக ( *அய்டானி* ) மற்றும் பிராந்திய முக்கியத்துவம் வாய்ந்த மூன்று நகரங்களான பாவ்லோடர், அக்சு மற்றும் எகிபாஸ்டுஸ் என்று பிரிக்கப்பட்டுள்ளது. மாவட்டங்கள் மற்றும் அவற்றின் மக்கள் தொகை பின்வருமாறு :
| அக்ஸு | 73,165 | 67,665 | 70,224 |  |  |
| --- | --- | --- | --- | --- | --- |
| எகிபாஸ்டுஸ் | 151,704 | 142,511 | 152,817 |  |  |
| பாவ்லோடர் | 317,809 | 336,810 | 360,014 |  |  |
| அக்தோகே | 21,056 | 15,114 | 12,621 | அக்தோகே |  |
| பயனவுல் | 32,985 | 28,296 | 25,983 | பயனவுல் |  |
| எர்டிஸ் | 33,129 | 20,853 | 16,594 | எர்டிஸ் |  |
| காஷீர் | 31,666 | 22,208 | 20,183 | காஷிரின் |  |
| லெபியாஜ் | 19,859 | 14,593 | 12,444 | அக்கு |  |
| மே | 16,859 | 12,601 | 10,367 | கோக்டோபின் |  |
| பாவ்லோடர் | 32,302 | 28,855 | 26,053 | பாவ்லோடர் |  |
| ஷார்பக்தி | 28,967 | 21,866 | 19,742 | ஷார்பக்டியின் |  |
| உஸ்பென் | 21,395 | 13,254 | 11,975 | உஸ்பெங்காவின் |  |
| ஜெலெசின் | 26,293 | 17,849 | 15,722 | ஜெலெசிங்காவின் | } |
- பாவ்லோடர் பிராந்தியத்தில் உள்ள மூன்று இடங்களுக்கு நகர அந்தஸ்து உள்ளது. இவை பாவ்லோடர், அக்ஸு, எகிபாஸ்டுஸ் ஆகும்.
# பாவ்லோடர் பிராந்தியம்

## மக்கள் வகைப்பாடு

கள் மற்றும் அவற்றின் படுகைகள்.]]
2020 ஆம் ஆண்டு நிலவரப்படி, பாவ்லோடர் பிராந்தியத்தின் மக்கள் தொகை 752,169 ஆகும்.  
இனக்குழுக்கள் (2020):  
- கசக்குகள் : 53.07%
- உருசியர் : 34.91%
- உக்ரேனியர் : 4.18%
- ஜெர்மனியர் : 2.66%
- தாதர் : 1.84%
- மற்றவர்: 3.34%
# தொழிற்சங்கங்களின் பொதுக்கூட்டமைப்பு (ஈராக்)

**தொழிற்சங்கங்களின் பொது கூட்டமைப்பு** (General Federation of Trade Unions - Iraq) என்பது ஈராக்கில் உள்ள தொழிற்சங்கங்களின் கூட்டமைப்பாகும்.  
சதாம் உசேனின் ஆட்சியின் போது, 1986 ஆம் ஆண்டு சட்டமன்றமானது ஈராக்கில் ஜி.எஃப்.டி.யு மட்டுமே சட்டப்பூர்வ தொழிற்சங்கம் என்று நிறுவியது. ஜி.எஃப்.டி.யு பாத் கட்சியுடன் நெருக்கமான ஒத்துழைப்புடன் பணியாற்றியதுடன், பணியிடங்களில் கட்சியின் செல்வாக்கை வலுப்படுத்தவும் பணியாற்றியது. அந்த நேரத்தில் தனியாருக்குச் சொந்தமான பணியிடங்கள் மற்றும் கூட்டு தனியார்-பொது உரிமையுடன் கூடிய பணியிடங்களில் இந்தப் பொதுக்கூட்டமைப்புடன் இணைந்த குழுக்கள் இருந்தன. இந்த அமைப்பு பொது நிறுவனங்களில் அல்லது மாநில நிர்வாகத்தின் கீழான அமைப்புகளில் செயல்படவில்லை.
# சிப்பாஜார் சட்டமன்றத் தொகுதி

**சிப்பாஜார் சட்டமன்றத் தொகுதி** (Sipajhar Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.
# சிப்பாஜார் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1978 | மாதவ் ராஜ்பன்சி | ஜனதா கட்சி |
| 1985 | சோய் நாத் சர்மா | சுயேச்சை |
| 1991 | சோய் நாத் சர்மா | அசாம் கண பரிசத் |
| 1996 | சோய் நாத் சர்மா | அசாம் கண பரிசத் |
| 2001 | சோய் நாத் சர்மா | அசாம் கண பரிசத் |
| 2006 | பினந்த குமார் சாய்க்கியா | இந்திய தேசிய காங்கிரசு |
| 2011 | பினந்த குமார் சாய்க்கியா | இந்திய தேசிய காங்கிரசு |
| 2016 | பினந்த குமார் சாய்க்கியா | பாரதிய ஜனதா கட்சி |
| 2021 | பரமானந்த ராஜ்போங்ஷி | பாரதிய ஜனதா கட்சி |
# பிரதிபா சிங்

## தனிப்பட்ட வாழ்க்கை

பிரதிபா சிங் 1956 ஜூன் 16 அன்று இமாச்சல பிரதேசத்தின் சிம்லாவில் பிறந்தார். இவர் 1985 இல் வீரபத்ர சிங்கை மணந்தார். இவர் வீரபத்ர சிங்கின் இரண்டாவது மனைவி ஆவார். முதல் மனைவிக்குப் பிறந்த வீரபத்ர சிங்கின் மகள் அபிலாஷா குமாரி குசராத்தில் நீதிபதியாக பணியாற்றினார்.
# பிரதிபா சிங்

## தேசிய அரசியல்

மகேஸ்வர் சிங்கை தோற்கடித்து 2004 ஆம் ஆண்டு இந்திய பொதுத் தேர்தலில் இந்திய நாடாளுமன்றத்தின் கீழவையில் பிரதிபா சிங் ஒரு இடத்தைப் பெற்றார். 2013 தேர்தல் மூலம் மக்களவைக்கு மீண்டும் தேர்ந்தெடுக்கப்பட்டார்.